
Narvas Aleksander Puškini tänav 33 hoones asuva 
ruumi tasuta kasutusse andmine (MTÜ Rahvuslike, 

valgustuslike ja kultuursete organisatsioonide keskus)
1. ASJAOLUD JA MENETLUSE KÄIK

Narva Linnavalitsuse Linnavara- ja majandusametile laekus avaldus Mittetulundusühingult Rahvuslike, valgustuslike ja kultuursete organisatsioonide keskus, registrikood 80204113, juhatuse liige Alla Matvejeva, milles palutakse anda määramata ajaks tasuta kasutusse Narvas Aleksander Puškini tänav 33 hoones asuv 1. korruse ruum nr 49 rahvariiete valmistamise käsitöökojana.




Ruumide üldpind
 
57,7 m2





Arvestuslik üüritasu

825,10 krooni kuus

Käesoleval ajal kasutab MTÜ Rahvuslike, valgustuslike ja kultuursete organisatsioonide keskus Narva Linnavalitsuse 21.09.2005 korralduse nr 959-k alusel nimetatud hoones tasuta juurdeehitise ruume.
Organisatsioonide keskus ühendab endas 16 rahvuskultuurilist ja kultuurhariduslikku seltsi.
Mittetulundusühingu Rahvuslike, valgustuslike ja kultuursete organisatsioonide keskus avaldust arutati Narva Linnavalitsuse linnavarakomisjoni istungil 10.06.2009. a (protokoll nr 6) ning otsustati:
1. Anda Mittetulundusühingule Rahvuslike, valgustuslike ja kultuursete organisatsioonide keskus, registrikood 80204113, avalikku enampakkumist korraldamata määramata ajaks tasuta kasutusse Narvas Aleksander Puškini tänav 33 hoones asuv 1. korruse ruum nr 49 üldpinnaga 57,7 m2 rahvariiete vastamise käsitöökojana.

2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse §30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b) kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Samuti Korra punktide 46, 46.4, 7.2.3 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse mittetulundusühingutele ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. Seega eelnimetatud Narvas Aleksander Puškini tänav 33 hoones asuvate ruumide enampakkumiseta kasutusse andmise otsustus võtab vastu Linnavara- ja majandusamet, Narva Linnavalitsusele tuleb aga võtta vastu otsustus antud ruumide tasuta kasutusse andmise kohta, kuna Korra punktide 7.2, 7.2.3 kohaselt üksnes linnavalitsuse korraldusega võib linnavara mittetulundusühingutele kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks. 

Narva Linnavolikogu 21.06.2005 määrusega nr 20/57 kinnitatud „Linnavara eeskirja” punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib tasuta kasutamise lepingu Narva linna nimel Linnavara- ja majandusamet nagu Narvas Aleksander Puškini tänav 33 asuva hoone bilansiline valdaja.   
3. OTSUS

2.1.  Anda mittetulundusühingule Rahvuslike, valgustuslike ja kultuursete organisatsioonide keskus, registrikood 80204113, määramata ajaks tasuta kasutusse Narvas Aleksander Puškini tänav 33 hoones asuv 1. korruse ruum nr 49 üldpinnaga 57,7 m2 rahvariiete vastamise käsitöökojana.

2.2. Linnavara- ja majandusametil sõlmida mittetulundusühinguga POOLA KLUBI POLONEZ punktis 3.1 nimetatud ruumide tasuta kasutusleping.
4. RAKENDUSSÄTTED

4.1. Korraldus jõustub seadusega sätestatud korras.
4.2. Linnavara- ja majandusametil teha korraldus teatavaks mittetulundusühingule Rahvuslike, valgustuslike ja kultuursete organisatsioonide keskus.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

